Kirjanik ja ambient-muusik David Toop esines Tartu Ülikooli raamatukogus täissaalile ka 2006. aasta festivalil Eclectica. David Toop on töötanud koos Brian Enoga, kirjutanud esimese kaalukama hiphopi-ajaloo, uurinud eksotitsismi ajalugu popkultuuris ja teinud ka Amazonase aladel haruldasi välisalvestusi, mis tulevad Prima Vistal ettekandele tema plaadikogust kõnelevas filmis "I Never Promised You A Rose Garden". Tema tekstid on segu esseistikast, muusikakriitikast ja kujundirohkest proosapoeesiast, mida ta ka hüpnootilisel moel ette kannab.